**ОБЩИНСКА ИЗБИРАТЕЛНА КОМИСИЯ – БРУСАРЦИ**

**ПРОТОКОЛ № 27/12.10.2019**

Днес 12.10.2019 г. в 15:30 часа, в гр. Брусарци, ОИК – Брусарци проведе заседание. На него присъства целия състав на ОИК – Брусарци.

Председателят на ОИК – Габриела Илиева Димитрова - Николова, откри заседанието. Прочете проекта за дневен ред на ОИК, а именно: Заседанието се проведе при следния дневен ред:

|  |
| --- |
| 1.Дейност на Общинска администрация на община Брусарци във връзка с организационно-техническата подготовка за произвеждането на избори. |
| 2.Утвърждаване на график и членове на ОИК – Брусарци, които ще извършат обучение на СИК на територията на 12 07 ИР – БРУСАРЦИ.  |
| 3.Определяне броя на подвижните секционни комисии в изборен район № 1207 - община Брусарци. |
| 4.Определяне на отговорници от ОИК - Брусарци за секционните избирателни комисии на територията на община Брусарци за изборите за общински съветници и за кметове на 27 октомври 2019 г.  |
| 5.Разни. |

След което председателят на ОИК – Брусарци даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Брусарци да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ БРУСАРЦИ единодушно

 **РЕШИ:**

ПРИЕМА проекта за дневен ред на 12.10.2019 г. както следва:

|  |
| --- |
| 1.Дейност на Общинска администрация на община Брусарци във връзка с организационно-техническата подготовка за произвеждането на избори. |
| 2.Утвърждаване на график и членове на ОИК – Брусарци, които ще извършат обучение на СИК на територията на 12 07 ИР – БРУСАРЦИ.  |
| 3.Определяне броя на подвижните секционни комисии в изборен район № 1207 - община Брусарци. |
| 4.Определяне на отговорници от ОИК - Брусарци за секционните избирателни комисии на територията на община Брусарци за изборите за общински съветници и за кметове на 27 октомври 2019 г.  |
| 5.Разни. |

**По т. 1 от дневния ред:**

Председателят на комисията разясни, че съобразно правомощията на ОИК, визирани в чл. 87 от ИК, във вр. с Решения № 606 – МИ от 14.08.2019 г. на  ЦИК и  указание изх № МИ-15-796/09.10.2019 на  ЦИК, ОИК - Брусарци следва да изготви образци определяне за отпечатване, както следва:

1. Табло – списък с имената и номерата на кандидатите по кандидатски листи по реда на подреждане на кандидатските листи в бюлетината за общински съветници в изборите за общински съветници и кметове на 27 октомври 2019 г.;
2. Бланките-чернови за отчитане на преференциите /предпочитанията/ за кандидатите от кандидатските листи на партии и коалиции, регистрирани за участие в изборите за общински съветници и кметове на 27 октомври 2019 г

На основание чл. 87, ал.1, т.1, от ИК, Общинска избирателна комисия – Брусарци, поименно и единодушно

**Р Е Ш И:**  **Решение № 61**

УКАЗВА на общинска администрация на община Брусарци да отпечата следните материали:

1. **Табло-списък** за поставяне пред изборните секции и в кабините за гласуване, включващо номерата на партиите/коалициите и името на партията/коалицията с думи, № по ред в листата  и трите имена на всеки кандидат във всяка листа за общински съветници. Таблото е (Приложение № 1).
2. **Бланка-чернова** за отчитане на преференциите /предпочитанията/ се отпечатва на лист формат А3 портретно. Бланката-чернова  се изготвя за всяка партия, коалиция и местна коалиция, включена в бюлетината, и съдържа толкова полета, колкото са кандидатите в съответната листа. На първия ред на всяко от полетата се изписва поредният номер на кандидата в листата на съответната партия/коалиция/местна коалиция. Всеки ред съдържа еднакви по големина квадратчета, в които може да се отпечата трицифрено число. Във всяко поле има квадратчета, в които последователно са отпечатани числата от 1 до 116 и един празен ред с квадратчета, в които няма отпечатани номера, съгласно приложението. Такава таблица се отпечатва за всяка една листа за общински съветници в бюлетината на партия или коалиция независимо от броя на кандидатите в нея. В бланката-чернова се отпечатват и изписва поредният номер на кандидата в листата на съответната партия/коалиция/местна коалиция имената на кандидатите, заличени или чиято регистрация е обявена за недействителна- листите не са пренаредени, като срещу номера на кандидата се отпечатва „заличен". Таблиците на листите в бюлетината се отпечатват последователно съобразно номера на съответната партия или коалиция в бюлетината. Таблиците се отпечатват последователно, като на един лист може да има повече от една таблица, като таблиците не се разпокъсват или срязват, когато не могат да се поберат на една страница.

За всяка СИК/ПСИК е необходимо отпечатването на един комплект, съдържащ четири листа. (Приложение № 2).

**По т. 2 от дневния ред:**

**Председателят на комисията разясни, че** следва да се утвърди график и членове на ОИК – Брусарци, които ще извършат обучение на СИК на територията на 12 07 ИР – БРУСАРЦИ.

На основание на чл.87, ал.1, т .4 на Изборния Кодекс,  ОИК – Брусарци, поименно и единодушно

**Р Е Ш И : Решение № 62**

1. **УТВЪРЖДАВА** график и членове ОИК – Брусарци за провеждането на обучение, както следва:

|  |  |  |  |  |
| --- | --- | --- | --- | --- |
| № | Секция и място на провеждане на обучението | Ден | Час | Обучители от ОИК |
| 1 | Всички секции на територията на община Брусарци | 22.10.2019 | 14:30 | 1.Габриела Илиева Димитрова-Николова |
| 2. | Обучението ще се проведе в гр. БРУСАРЦИ, ул. „Г. ДИМИТРОВ“ № 106НАРОДНО ЧИТАЛИЩЕ ,,ПРОСВЕТА - 1891 г.'', ет. 1, голямата зала |  |  | 2.Стилиян Замфиров Гергов3.Венцислава Симеонова Младенова4.Росица Кирилова Каменова5. Атанаска Ангелова Кръстева6.Елизабета Стефанова Ценкова7.Демир Иванов Иванов8.Вера Кирилова Илиева9.Кирил Кирилов Георгиев10.Лора Горанова Николова -Лозанова11.Полина Валериева Цветанова -Борисова |

1. **УТВЪРЖДАВА** следната обучителна програма:

|  |  |
| --- | --- |
| **№** | **Тематични модули** |
| 1 | Организация на работата на СИК – правомощия на СИК; вземане и оформяне на решения; разпределяне на функции между членовете на СИК; разглеждане на жалби и сигнали на избирателите. |
| 2 |  Работа на СИК с избирателните списъци и изборни книжа – вписване на данни в избирателните списъци; дописване на избирателите в изборния ден; вземане и оформяне на решение на СИК при отказ за допускане на граждани до гласуване. |
| 3 | Получаване на изборни книжа и материали в предизборния ден и оборудване на изборното помещение – видове изборни книжа и материали; подписване на протоколи за приемане и предаване; оборудване на изборното помещение и кабините за гласуване; запечатване на помещението. |
| 4 |  Изборен ден – начало и край на гласуването; действия на СИК при откриването на изборния ден; забрани при гласуването; нарушения на изборния процес; лица, които имат право да присъстват в изборния ден; подаване на информация за избирателната активност; взаимодействие с общинската администрация, ОИК и органите на Министерството на вътрешните работи.  |
| 5 | Гласуване на избирателите в СИК и необходими документи за гласуване – гласуване на избиратели, вписани в избирателния списък; гласуване на граждани, имащи право да гласуват, но които не са вписани в избирателния списък; гласуване на лица, заети в произвеждането на изборите; гласуване на избиратели с увредено зрение или със затруднения в придвижването; гласуване с придружител; необходими документи за гласуване. |
| 6 | Гласуване в подвижна избирателна секция – получаване на книжата и маркиране на печата; гласуване; отпечатване и връщане на подвижната избирателна кутия в помещението на СИК. |
| 7 | Преброяване на гласовете – бюлетина за гласуване; действителен и недействителен глас; отваряне на избирателната кутия; подреждане на бюлетините; броене на гласове и преференции; лица, които имат право да присъстват в изборното помещение. |
| 8 | Вписване на данни в секционния протокол – вписване на данни в протокола преди отваряне на избирателната кутия; вписване на данни след отварянето на избирателната кутия и преброяването на гласовете; чернова за преференции; контроли; подписване; поправки и лица, които получават копия от протокола. |
| 9 | Опаковане на изборните книжа и материали и предаване на секционния протокол на ОИК – опаковане на изборните книжа и материали; транспортиране и предаване на изборните книжа на ОИК; действия на СИК в Изчислителния пункт на ОИК. |
| 10 | Специфики и различия при изборите за общински съветници и за кметове; за специфики при произвеждането на втори тур за избор на кметове. |

**По т. 3 от дневния ред:**

Председателят разясни, че съобразно хронограмата на следва ОИК съобразно броя на подадените заявление Приложение № 17-МИ от изборните книжа да се определят броя на ПСИК.

Секция за гласуване с подвижна избирателна кутия се образува на територията на всяко населено място на 12 октомври 2019 г. (14 дни преди изборния ден), ако има подадени не по-малко от 10 заявления (Приложение № 17-МИ от изборните книжа) от лица с трайни увреждания, които не им позволяват да упражнят избирателното си право в изборно помещение, но желаят да гласуват, и постоянният им адрес, съответно настоящ адрес (в случаите, когато са подали заявление и са били вписани в избирателния списък по настоящия им адрес) е на територията на съответното населено място не по-късно от 26 април 2019 г.

До 12 октомври 2019 г., ако са подадени поне 10 заявления – Приложение № 17-МИ от изборните книжа от лица, които отговарят на изискванията на ИК за гласуване с подвижна избирателна кутия за изборите за общински съветници и за кметове, кметът на общината уведомява ОИК за броя на подадените заявления (Приложение № 17-МИ).

Поради това е депозирано писмо вх. № 97/12.10.2019 г., в 16:25 часа в ОИК – Брусарци, от кмета на община Брусарци, с което е уведомена ОИК, че в общинска администрация  Брусарци са постъпили 127 бр. Заявления за гласуване с подвижна избирателна кутия за изборите за общински съветници и кметове, от избиратели с трайни увреждания по населени места, както следва:

|  |  |  |
| --- | --- | --- |
| **№** | **Населено място** | **Приложение 17-МИ** |
| 1. | гр.Брусарци | 42 бр. |
| 2. | с.Буковец | 5 бр. |
| 3. | с.Василовци | 18 бр. |
| 4. | с.Киселево | 3 бр. |
| 5. | с.Княжева махала | 1 бр. |
| 6. | с.Крива бара | 33 бр. |
| 7. | с.Дондуково | 6 бр. |
| 8. | с.Дъбова махала | 6 бр. |
| 9. | с.Смирненски | 13 бр. |

Поради което и на основание чл. 97, ал. 1  изр. 2 - ро, във вр. чл. 87, ал. 1, т.1 от ИК,  от Решение № 935- МИ от 02.09.2019 г. на ЦИК, ОИК- Брусарци, поименно и единодушно

**РЕШИ: Решение № 53**

**ОПРЕДЕЛЯ БРОЯ НА ПСИК на** изборен район № 1207 - община Брусарци, както следва:

1. *гр. Брусарци-*  **1**бр.  ПСИК за изборите за общински съветници и за кметове;
2. *с. Крива бара-* **1** бр. ПСИК за изборите за общински съветници и за кметове;
3. *с. Смирненски, с. Буковец, с. Дъбова махала, с. Княжева махала и с. с. Киселево-* **1** бр. ПСИК  за изборите за общински съветници и за кметове;
4. *с Василовци и с. Дондуково-.* **1** бр. ПСИК за изборите за общински съветници и за кметове.

**По т. 4 от дневния ред:**

Председателят разясни, че за по-добра комуникация и работа със СИК и ПСИК, следва да се определят на отговорници от ОИК - Брусарци за секционните избирателни комисии на територията на община Брусарци за изборите за общински съветници и за кметове на 27 октомври 2019 г.

На основание чл.87, ал.1, т.2  от ИК, ОИК – Брусарци, поименно и единодушно,

**Р Е Ш И:**  **Решение № 54**

ОПРЕДЕЛЯследните членове на ОИК - Брусарци за отговорници на СИК и ПСИК на територията на община Брусарци за изборите за общински съветници и за кметове на 27 октомври  2019 г., а именно:

|  |  |  |  |
| --- | --- | --- | --- |
| № по ред | НАСЕЛЕНО МЯСТО | ОТГОВОРНИЦИ | ТЕЛЕФОН |
| 1. | БРУСАРЦИ | Росица Кирилова Каменова | 0878503282 |
| 2. | ВАСИЛОВЦИ | Венцислава Симеонова Младенова | 0899919198 |
| 3. | КРИВА БАРА | Демир Иванов Иванов | 0878177111 |
| 4. | СМИРНЕНСКИ | Вера Кирилова Илиева | 0877566075 |
| 5. | ДЪБОВА МАХАЛА | Атанаска Ангелова Кръстева | 0877566075 |
| 6. | КИСЕЛЕВО | Кирил Кирилов Георгиев | 0895424256 |
| 7. | КНЯЖЕВА МАХАЛА | Лора Горанова Николова-Лозанова | 0877566075 |
| 8. | ДОНДУКОВО | Стилиян Замфиров Гергов | 0884788940 |
| 9. | БУКОВЕЦ И ОДОРОВЦИ | Елизабета Стефанова Ценкова | 0888692664 |
| 10 | ПСИК | Полина Валериева Цветанова -Борисова | 0886384247 |

**По т. 5 от дневния ред:**

Бяха разгледани процедурни въпроси.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Росица Каменова